ಸುನೀಲ್ ಶೆಟ್ಟಿ

**ಸುನೀಲ್ ಶೆಟ್ಟಿ** (ಸುನೀಲ್ ವಿ.ಶೆಟ್ಟಿ; 11 ಆಗಸ್ಟ್ 1961) ಮೇರ್ ಭಾರತೀಯ ನಟೆ, ಚಲನಚಿತ್ರೊ ನಿರ್ಮಾಪಕೆ ಅಂಚನೆ ಉದ್ಯಮಿ. ಮೇರ್ ಸುಮಾರ್ ಹಿಂದಿ ಚಲನಚಿತ್ರಲೊಡೆ ಅಭಿನಯ ಮಲ್ದೆರ್. ಸುಮಾರ್ ವ ವರ್ಷೊದ ಸಿನಿ ಜೀವನೊಡು ಮೇರ್ 100ರ್ದ್ ಲಾ ಜಾಸ್ತಿ ಆಕ್ಷ್ಯನ್ ಅಂಚನೆ ಹಾಸ್ಯ ಸಿನಿಮೊಲೆಡ್ ನಟನೆ ಮಲ್ದೆರ್. ಧಡ್ಕನ್ ಪನ್ಪಿನ ಸಿನಿಮೊಗ್ ಮೇರ್ ಫಿಲ್ಮ್‍ಫೇರ್ ಪ್ರಸಸ್ತಿನ್ಲಾ ಗೆಂದ್‍ದೆರ್.
ಮೆರ್ ಪಾಪ್‌ಕಾರ್ನ್ ಎಂಟರ್‌ಟೈನ್‌ಮೆಂಟ್ ಪ್ರೈವೇಟ್ ಲಿಮಿಟೆಡ್‌ ನಿರ್ಮಾಣ ಸಂಸ್ಥೆದ ಮಾಲಿಕೆ. ಅಂಚನೆ ಪಾಪ್‌ಕಾರ್ನ್ ಮೋಷನ್ ಪಿಚ್ಚರ್ಸ್ ನೆತ್ತ ಅಡೀಟ್ ಖೇಲ್ - ನೋ ಆರ್ಡಿನರಿ ಗೇಮ್, ರಕ್ತ್ ಮತ್ತು ಭಾಗಮ್ ಭಾಗ್ ಪನ್ಪಿನ ಚಿತ್ರೊಲೆಡ್ ನಿರ್ಮಾಪಕೆ ಆದ್ ಬೆನ್ತೆರ್.

## ಪುಟ್ಟು ಬುಕ್ಕೊ ಕಲ್ಪಾಟಿಕೆ
ಸುನೀಲ್ ಶಟ್ಟಿ ಮೇರ್ ತುಳುನಾಡ್‍ದ ಮುಲ್ಕಿಡ್ 11 ಆಗಸ್ಟ್ 1961ಡ್ ಪುಟ್ಟಿಯೆರ್. ಮೆರೆನ ಪೂರ್ಣ ಪುದರ್ ಸುನೀಲ್ ವೀರಪ್ಪ ಶೆಟ್ಟಿ. ದಿ.ವೀರಪ್ಪ ಶೆಟ್ಟಿ ಮೆರೆನ ಅಮ್ಮೆರ್. ಮೆರೆಗ್ ಒರ್ತಿ ಅಕ್ಕ ಉಲ್ಲೆರ್ ಅರೆನ ಪುದರ್ ಸುಜಾತ ಶೆಟ್ಟಿ. ಸಾಲೆ ಕಲ್ತಿ ಬುಕ್ಕೊ ಸುನೀಲ್ ಮೇರ್ ಹೆಚ್‍ಆರ್ ಕಾಲೇಜ್ ಆಫ್ ಕಾಮರ್ಸ್ ಅಂಡ್ ಇಕೋನಾಮಿಕ್ಸ್ ಕಾಲೇಜ್‍ ಮುಂಬೈಡ್ ಹೋಟೆಲ್ ಮ್ಯಾನೇಜ್‍ಮೆಂಟ್‍ಡ್ ಪದವಿ ಶಿಕ್ಷಣೊ ಪಡೆಯೆರ್. ಕರಾಟೆಡ್ ತರಬೇತಿ ಪಡೆಯಿನ ಮೇರ್ ಕಿಕ್ ಬಾಕ್ಸಿಂಗ್‍ಡ್ ಬ್ಲ್ಯಾಕ್ ಬೆಲ್ಟ್ ಪಡೆದೆರ್. ಮೆರೆನ ಕಿನ್ಯ ಪ್ರಾಯೊಡ್ ಮೆರೆನ ಅಮ್ಮೆರ್ ಮುಂಬೈಡ್ ವೋಟೇಲ್(ಹೋಟೆಲ್)ಲೆಡ್ ವೇಟರ್ ಆದ್ ಬೆನೊಂದಿತ್ತೆರ್.

## ಸಿನಿಮೊಲು
ಸುನೀಲ್ ಶೆಟ್ಟಿ ಮೇರ್ ಸಿನಿಮಾ ರಂಗೊಗ್ ಪಾದಾರ್ಪಣೆ ಮಲ್ದಿನಿ ೧೯೯೨ನೇ ಇಸವಿಡ್ ನಟಿ ದಿವ್ಯಾ ಭಾರತಿನೊಟ್ಟುಗ್. ಈ ಚಿತ್ರೊ ಗಲ್ಲಾಪೆಟ್ಟಿಗೆಡ್ ಮಸ್ತ್ ಗಳಿಕೆನ್ ಮಲ್ತ್ಂಡ್. ಈ ಪಿಚ್ಚರ್ದ್ ಬುಕ್ಕೊ ಸುನೀಲ್ ಶೆಟ್ಟಿ ಮೆರೆನ್ *ಆಕ್ಷನ್ ಹೀರೋ* ಪಂಡ್‍ದ್ ಲೆಪ್ಪರೆ ಸುರು ಮಲ್ತೆರ್. ಅವೆರ್ದ್ ಬುಕ್ಕೊ ಮೇರ್ ನಾಯಕೆ ಆದ್ ಸುಮಾರ್ ಚಿತ್ರೊಲೆಡ್ ಅಭಿನಯ ಮಲ್ತೆರ್. *[[:en: Dilwale|ದಿಲ್ವಾಲೆ]]* (1994), *[[:en:Anth|ಅಂತ್]]* (1994), *[[:en: Mohra|ಮೊಹ್ರಾ]]* (1994), *ಗೋಪಿ ಕಿಶನ್* (1994), *ಕೃಷ್ಣ* (1996), *ಸಪೂತ್* (1996), *ರಕ್ಷಕ್* (1996), *ಬಾರ್ಡರ್* (1997), *ಭಾಯಿ* (1997),* ಹೇರಾ ಫೆರಿ*(೨೦೦೦), *ಧಡ್ಕನ್* (2000) *ಯೆ ತೆರಾ ಘರ್ ಯೆ ಮೇರಾ ಘರ್* (2001), *ಮೇ ಹೂಂ ನಾ* (2004) ಅಂಚನೆ *[[:en: Red Alert|ದಿ ರೆಡ್ ಅಲರ್ಟ್: ದಿ ವಾರ್ ವಿಥಿನ್]]* (2010) ಚಿತ್ರೊಲು ಯಶಸ್ವಿಆತ್ಂಡ್. ೨೦೧೪ನೇ ಇಸವಿಡ್ ಸಂಖ್ಯಾಶಾಸ್ತ್ರೊದ ಕಾರಣೊದಾತ್ರ ಸುನಿಲ್ ರ್ದ್ ಸುನೀಲ್ ಪಂದ್ ಪುದರ್ ನ್ ಬದಲಾವಣೆ ಮಲ್ತೆರ್.

## ಬೇತೆ ಕಾರ್ಬಾರುಲು
### ದೂರದರ್ಶನೊ
ಸಹರ ೧ ವಾಹಿನಿಡ್ ಮೇರ್ *ಬಿಗ್ಗೆಸ್ಟ್ ಲೂಸರ್ ಜೀತೇಗ* ಅಂಚನೆ *&ಟಿ.ವಿ* ಡ್ *ಇಂಡಿಯಾಸ್ ಅಸ್ಲಿ ಚಾಂಪಿಯನ್ ಹೆ ದಮ್?* ಕಾರ್ಯಕ್ರಮೊನು ಆಯೋಜನೆ ಮಲ್ತೆರ್.

### ರೆಸ್ಟೋರೆಂಟ್
ಮುಂಬೈದ *ಮಿಸ್ಚೀಫ್ ಡೈನಿಂಗ್ ಬಾರ್* ಬುಕ್ಕೊ *ಕ್ಲಬ್ H2O*ದ ಮಾಲಿಕೆ ಮೇರೆ. ಅಂಚನೆ ಕೆಫೆ H2O ಗ್ ಮುಟ್ಟೊಡಿಪ್ಪುನ *ವಾಟರ್ ಅಡ್ವೆಂಚರ್ ಪಾರ್ಕ್‌*ದ ಸಹ-ಮಾಲೀಕೆಲಾ ಆದುಲ್ಲೆರ್. ಮೇರ್ 2010 ಡ್ *ಮಿಸ್ಚೀಫ್ ಬಾರ್* ನ್ ಉಂತಾದ್ *ಲಿಟಲ್ ಇಟಲಿ* ಪನ್ಪಿನ ಪೊಸ ರೆಸ್ಟೋರೆಂಟ್‍ನ್ ಸುರು ಮಲ್ತೆರ್.

### ಸೆಲೆಬ್ರಿಟಿ ಕ್ರಿಕೆಟ್ ಲೀಗ್
ಸುನೀಲ್ ಶೆಟ್ಟಿ ಸೆಲೆಬ್ರಿಟಿ ಕ್ರಿಕ್ರೆಟ್ ಲೀಗ್ ಡ್ ಮುಂಬೈ ಹೀರೋಸ್ ಕ್ರಿಕೆಟ್ ತಂಡದ ನಾಯಕೆ ಆದುಲ್ಲೆರ್.

## ಮಾನಾದಿಗೆಲು
### ಗೆಂದ್‍ದಿನ ಪ್ರಶಸ್ತಿಲು
* 2001: *ಧಡ್ಕನ್* ಚಿತ್ರೊಗ್ ಅತ್ಯುತ್ತಮ ವಿಲನ್ - ಫಿಲ್ಮ್‌ಫೇರ್ ಪ್ರಶಸ್ತಿ.
* 2001: *ಧಡ್ಕನ್‌* ಚಿತ್ರೊಗ್ ಅತ್ಯುತ್ತಮ ಪೋಷಕ ನಟೆ - ಝೀ ಸಿನಿ ಪ್ರಶಸ್ತಿ.
* 2005: *[[:en:Main Hoon Na|ಮೈ ಹೂ ನಾ]]* ಚಿತ್ರೊಗ್  ಅತ್ಯುತ್ತಮ ಖಳನಾಯಕೆ GIFA ಪ್ರಶಸ್ತಿ.
* 2011: *ರೆಡ್ ಅಲರ್ಟ್‌: ದಿ ವಾರ್ ವಿಥಿನ್* ಚಿತ್ರೊಗ್ ಅತ್ಯುತ್ತಮ ನಟೆ (ವಿಮರ್ಶಕೆ) - ಸ್ಟಾರ್‌ಡಸ್ಟ್ ಪ್ರಶಸ್ತಿ.

### ನಾಮನಿರ್ದೇಶನೊಲು
* 1995: *ದಿಲ್‌ವಾಲೆ* ಅತ್ಯುತ್ತಮ ಪೋಷಕ ನಟೆ - ಫಿಲ್ಮ್‌ಫೇರ್ ಪ್ರಶಸ್ತಿ
* 1998: *ಬಾರ್ಡರ್‌* ಚಿತ್ರೊಗ್  ಅತ್ಯುತ್ತಮ ಪೋಷಕ ನಟೆ - ಫಿಲ್ಮ್‌ಫೇರ್ ಪ್ರಶಸ್ತಿ
* 1998: *ಬಾರ್ಡರ್‌*ಚಿತ್ರೊಗ್ ಅತ್ಯುತ್ತಮ ಪೋಷಕ ನಟನಿಗಾಗಿರುವ ಸ್ಕ್ರೀನ್ ಅವಾರ್ಡ್
* 2001: *ರೆಫ್ಯೂಜಿ* ಚಿತ್ರೊಗ್ ಅತ್ಯುತ್ತಮ ಪೋಷಕ ನಟೆ - ಫಿಲ್ಮ್‌ಫೇರ್ ಪ್ರಶಸ್ತಿ
* 2001: *ರೆಫ್ಯೂಜಿ* ಚಿತ್ರೊಗ್ ಅತ್ಯುತ್ತಮ ಪೋಷಕ ನಟೆ - IIFA ಪ್ರಶಸ್ತಿ
* 2001: *ಧಡ್ಕನ್* ಚಿತ್ರೊಗ್ ಅತ್ಯುತ್ತಮ ಖಳನಾಯಕೆ - IIFA ಪ್ರಶಸ್ತಿ.
* 2021: *ದರ್ಬಾರ್* ಅತ್ಯುತ್ತಮ ನಟೆ(ನೆಗೆಟಿವ್ ರೋಲ್)ತಮಿಳ್ - ಐಫಾ ಪ್ರಶಸ್ತಿ.

## ಉಲ್ಲೇಕೊಲು

ವರ್ಗೊ:ತುಳುವೆರ್
ವರ್ಗೊ:ವ್ಯಕ್ತಿಲು